sagorsarker/bangla-wikipedia huggingface dataset:
বন্দিপুরা জেলা

বন্দিপুরা জেলা হল ভারতের জম্মু ও কাশ্মীরের একটি জেলা। জেলা সদর হল বন্দিপুরা শহর।
২০১১ সালের আদমশুমারি অনুসারে বন্দিপুরা জেলার জনসংখ্যা ৩,৯২,২৩২ জন। জেলাটির প্রতি বর্গকিলোমিটারে জনসংখ্যার ঘনত্ব ১,১৩৭ জন। ২০০১-এর দশকে এর জনসংখ্যা বৃদ্ধির হার ছিল ২৮.৬৫%। বন্দিপুরার লিঙ্গ অনুপাত রয়েছে প্রতি ১,০০০ পুরুষ প্রতি ৮৮৯ জন মহিলা এবং এর সাক্ষরতার হার ৫৬.২৮%। 
২০১১ সালের আদম শুমারির জন্য বন্দিপুরা জেলার মোট জনসংখ্যার মধ্যে ১৬.৬৬ শতাংশ জেলার নগর অঞ্চলে বাস করে। মোট ৬৫,৩৬১ জন শহরাঞ্চলে বাস করেন, যার মধ্যে পুরুষ ৩৫,৪১৭ জন এবং ২৯,৯৪৪ জন মহিলা। ২০১১ সালের আদমশুমারির তথ্য অনুসারে বন্দিপুরা জেলার নগর অঞ্চলে লিঙ্গ অনুপাত ৮৪৫। একইভাবে ২০১১ সালের আদমশুমারিতে বন্দিপুরা জেলায় শিশু লিঙ্গের অনুপাত ছিল ৮৮৩। শহুরে অঞ্চলে শিশুদের জনসংখ্যা (০ থেকে ৬ বছরের মধ্যে) ছিল ৭,৬১৭ জন, যার মধ্যে পুরুষ এবং মহিলা যথাক্রমে ৪,০৪৫ এবং ৩,৫৭২ জন। বন্দিপুরা জেলার এই শিশুসংখ্যার জনসংখ্যা মোট শহুরে জনসংখ্যার ১১.৪২%। বন্দিপুরা জেলায় গড় সাক্ষরতার হার ৬৫.৪৫% এবং পুরুষ ও মহিলাদের মধ্যে সাক্ষরতার হার যথাক্রমে ৭৫.৯৪% এবং ৫২.৯৬%। প্রকৃত সংখ্যায় ৩৭,৭৯২ জন নগর অঞ্চলে সাক্ষর, যার মধ্যে পুরুষ এবং মহিলা যথাক্রমে ২৩,৮২৫ জন এবং ১৩,৯৬৭ জন।
২০১১ সালের আদম শুমারি অনুসারে বন্দিপুরা জেলার ৮৩.৩৪% জনগোষ্ঠী গ্রামে বাস করে। বন্দিপুরা জেলার গ্রামীণ অঞ্চলে মোট জনসংখ্যা ৩,২৬,৮৭১ জন, যার মধ্যে পুরুষ এবং মহিলার সংখ্যা যথাক্রমে ১,৭২,২৬৩ এন্ড ১,৫৪,৬০৮ জন। বন্দিপুরা জেলার গ্রামীণ অঞ্চলে, লিঙ্গ অনুপাত ১০০০ পুরুষ প্রতি ৮৯৮ জন মহিলা। যদি বন্দিপুরা জেলার শিশু লিঙ্গের অনুপাতের ডেটা বিবেচনা করা হয়, তবে ১০০০ ছেলেদের প্রতি ৮৯৩ টি মেয়ে রয়েছে। ০-৬ বছর বয়সী শিশুদের জনসংখ্যা গ্রামাঞ্চলে ৫৪,১৩৭ জন, যার মধ্যে ছেলে ২৮,৫৯৬ জন এবং মেয়ে ২৫,৫৪১ জন।
২০১১ সালে জম্মু ও কাশ্মীরের বন্দিপুরা জেলায় মোট ২২ পরিবার ফুটপাতে, বা গৃহহীন ভাবে বাস করে। ২০১১ সালের আদমশুমারির সময় গৃহহীন ভাবে বসবাসকারী সকলের মোট জনসংখ্যা ১৩৭ জন। এটি বন্দিপুরা জেলার মোট জনসংখ্যার প্রায় ০.০৩%।
মুসলিম প্রধান রাজ্যে বন্দিপুরা জেলা হল একটি মুসলিম সংখ্যাগরিষ্ঠ জেলা। ভারতের জনগণনা ২০১১ সালের হিসাবে জেলার মোট জনসংখ্যা ছিল ৩,৯২,২৩২; হিন্দু ধর্মাবলম্বী ছিল ২.১৫%, মুসলমানরা ৯৭.৩৯%, শিখ ০.১৪% এবং খ্রিস্টান ০.১৫%। জেলাতে ৮,৪৩৯ জন হিন্দু, ৩৮২,০০৬ জন মুসলিম, ৫৫৫ জন শিখ ও ৫৭২২ জন খ্রিস্টান ধর্মের মানুষ বসবাস করেন।
মাল্টিসিস্টিক ডিসপ্লেস্টিক কিডনি

মাল্টিসিস্টিক ডিসপ্লেস্টিক কিডনি () বা যা সংক্ষেপে এমসিডিকে হিসেবে অভিহিত হচ্ছে এক ধরনের শারীরিক অবস্থা যা ভ্রূণীয় বিকাশের সময় বৃক্ক বা কিডনির বিকলাঙ্গতার কারণের সৃষ্টি হয়। এ ধরনের ক্ষেত্রে আক্রান্ত বৃক্কে বিভিন্ন আকৃতির অনিয়মিত সিস্ট তৈরি হয়। মূত্রঘটিত তন্ত্র সংশ্লিষ্ট রোগের মধ্যে মাল্টিসিস্টিক ডিসপ্লেস্টিক কিডনির প্রকোপ খুব সাধারণ এবং এটি বাচ্চা শিশুর পেট ফোলার কারণ হতে পারে।
বংশগত কারণে এমসিডিকে-এর সৃষ্টি হতে পারে। তবে সাধারণভাবে মূত্রসংক্রান্ত যে-কোনো ডিসেপ্লেশিয়াই বংশগত সিনড্রোমের কারণে হতে পারে যা পরবর্তীতে পরিপাকনালি, স্নায়ুতন্ত্র, বা মূত্রনালির অন্যান্য অংশকেও আক্রমণ করতে পারে। কিছু ক্ষেত্রে মা যদি নিয়মিত নির্দিষ্ট কোনো ওষুধ (যেমন উচ্চ রক্তচাপ নিয়ন্ত্রণকারী কোনো ওষুধ) সেবন করে থাকেন তবে তাও সম্ভাব্য ঝুঁকির কারণ হতে পারে।
এমসিডিকে সাধারণত জন্মের আগেই আল্টাসাউন্ড পরীক্ষার মাধ্যমে নির্ণয় করা সম্ভব। গর্ভকালীন সময়ে এই রোগ নির্ণয়ের গড় বয়স প্রায় ২৮ সপ্তাহ। মাল্টিসিস্টিক ডিসপ্লেস্টিক কিডনি রোগে আক্রান্ত হওয়ার সম্ভাবনা থাকলে এই রোগ নির্ণয়ে আলাদাভাবে মূত্রের অণুবীক্ষণীয় বিশ্লেষণ করা প্রয়োজন। একটি পর্যবেক্ষণে দেখা গেছে যে, একপার্শ্বীয় ক্ষেত্রে এমসিডিকে হওয়ার প্রবণতা পুরুষের মধ্যে বেশি এবং সেক্ষেত্রে বেশিরভাগের-ই শরীরের বাম দিক বা বাশ পাশের বৃক্ক আক্রান্ত হয়েছে।
মাল্টিসিস্টিক ডিসপ্লেস্টিক কিডনি রোগের কোনো চিকিৎসা নেই। তবে এক্ষেত্রে রোগীকে প্রথম কয়েক বছর নিয়মিত আল্ট্রাসাউন্ড পরীক্ষার পর্যবেক্ষণের মধ্যে রাখা হয় এবং নিশ্চিত হওয়ার চেষ্টা করা হয় যে সুস্থ বৃক্কটি যথাযথভাবে কাজ করছে এবং আক্রান্ত বৃক্কটি শরীরে কোনো নেতিবাচক প্রভাব সৃষ্টি করছে না। মারাত্মক ক্ষেত্রে, বিশেষ করে দ্বিপার্শ্বীয় ক্ষেত্রে (যখন দুটি বৃক্কই এই রোগে আক্রান্ত হয়) এটি নবজাতকের মৃত্যুর কারণ হতে পারে। তবে একপার্শ্বীয় ক্ষেত্রে এই রোগের পূর্বাভাস ভালো হতে পারে যদিও তা এ সংক্রান্ত অন্যান্য শারীরিক অসঙ্গতিগুলোর ওপর নির্ভর করে।
বৃক্ক সংশ্লিষ্ট ডিসপ্লেসিয়াগুলোর মধ্যে এমসিডিকে-এর ঘটনা প্রতি ৪,০০০ শিশুর মধ্যে ১ জন হিসেবে অনুমান করা হয় যার ফলে জনসাধারণের মধ্যে এই রোগের বিস্তৃতি যথেষ্ট বিরল হিসেবে ধরা হয়।
নিধি বিশত

নিধি বিশত হলেন একজন ভারতীয় কাস্টিং ডিরেক্টর, অভিনেত্রী, চলচ্চিত্র নির্মাতা ও আইনজীবী। তিনি দ্য ভাইরাল ফিভারে কর্মরত আছেন।
নিধি বিশত জামিয়া মিলিয়া ইসলামিয়ার আইন বিভাগের শিক্ষার্থী ছিলেন। সেখান থেকে আইনে স্নাতক হবার পর তিনি আইনি সেবাদানকারী প্রতিষ্ঠান সিং অ্যান্ড সিং অ্যাসোসিয়েটসের মাধ্যমে আইনি পেশায় যুক্ত হন। তিনি এক বছরেরও বেশি সময় ধরে দিল্লি হাইকোর্টে ওকালতি করেছেন। পরবর্তীতে তিনি আইনি পেশার পরিবর্তে বিনোদনজগতে নিজেকে যুক্ত করার সিদ্ধান্ত গ্রহণ করেন। তিনি ২০১৩ সালে দ্য ভাইরাল ফিভারে যোগ দেন। দ্য ভাইরাল ফিভার ওয়েব ধারাবাহিক নির্মাণের সাথে যুক্ত। দ্য ফাইরাল ফিভারের প্রধান ব্যক্তিদের মাঝে তিনিই একমাত্র ব্যক্তি যিনি আইআইটির স্নাতক নন।
নিধি বিশত ২০১৩ সালে "চাই সুত্তা ক্রোনিকলস" শিরোনামের এক ওয়েব ধারাবাহিকে অভিনয় করেছিলেন। তিনি ওয়েব ধারাবাহিকটিতে চিত্রনাট্যকার হিসেবেও কাজ করেছিলেন। ২০১৪ সালে তিনি "পারমানেন্ট রুমমেটস" শিরোনামের এক ওয়েব ধারাবাহিকে অভিনয় করেন। এছাড়া, তিনি ২০১৫ সালে "আম্রিকা" শিরোনামের একটি চলচ্চিত্রে অভিনয় করেন। ২০১৭ সালে তার অভিনীত চলচ্চিত্র "ফিল্লৌরি" প্রেক্ষাগৃহে মুক্তি পায়। ২০১৭ সালে তিনি "বিশত, প্লিজ!" শিরোনামের এক ওয়েব ধারাবাহিকে অভিনয় করেন। এছাড়া, তিনি "ব্যাচেলরস" শিরোনামের ওয়েব ধারাবাহিকেও অভিনয় করেছেন। ২০১৮ সালে তিনি "কণিকা" শিরোনামের একটি স্বল্পদৈর্ঘ্য চলচ্চিত্রে অভিনয় করেন। এছাড়া, তিনি "টিভিএফ ট্রিপলিং", "ইমম্যাচিউর" ও "দ্য মেকিং অব..." এর মত ওয়েব ধারাবাহিকে অভিনয় করেছেন। ২০১৯ সালের ১৩ সেপ্টেম্বর তার অভিনীত চলচ্চিত্র "ড্রিম গার্ল" প্রেক্ষাগৃহে মুক্তি পায়।
নিধি বিশত "পারমানেন্ট রুমমেটস", "পা-গালস" ও "বিশত, প্লিজ!" এর মত ওয়েব ধারাবাহিকের চিত্রনাট্য লিখেছেন। এছাড়া, তিনি "পা-গালস" পরিচালনার সাথে যুক্ত ছিলেন। তিনি "টিভিএফ পিচার্স" এর কাস্টিং ডিরেক্টর ছিলেন ও "পারমানেন্ট রুমমেটস" এ সহকারী পরিচালক হিসেবে কাজ করেছেন।
ফ্রি স্টেট ক্রিকেট দল

ফ্রি স্টেট দক্ষিণ আফ্রিকার ফ্রি স্টেট প্রদেশের প্রতিনিধিত্বকারী প্রথম-শ্রেণীর ক্রিকেট দল। ১৯৯৫ সালের পূর্ব-পর্যন্ত দলটি অরেঞ্জ ফ্রি স্টেট নামে পরিচিত ছিল। সুপারস্পোর্ট সিরিজের কারণে ফ্রি স্টেট, গ্রিকুয়াল্যান্ড ওয়েস্টের সাথে একীভূত হয়ে বিশেষ প্রাধিকারপ্রাপ্ত ঈগলস ক্রিকেট দল গঠন করে।
জানুয়ারি, ১৯০৪ সাল থেকে এপ্রিল, ১৯৯৫ সাল পর্যন্ত দলটি অরেঞ্জ ফ্রি স্টেট নামে ডাকা হতো। এরপর অক্টোবর, ২০০৪ সাল থেকে দলটি ঈগলসের অংশ হয়ে যায়।
ফ্রি স্টেট দল নিম্নবর্ণিত মাঠগুলো ব্যবহার করেছে:
কুলগাম জেলা

কুলগাম জেলা হল ভারতের জম্মু ও কাশ্মীরের একটি জেলা। জেলার সদর হল কুলগাম শহর।
২০১১ সালের আদমশুমারি অনুসারে কুলগাম জেলার জনসংখ্যা ৪,২৩,১৮১ জন। জেলাটির প্রতি বর্গকিলোমিটারে জনসংখ্যার ঘনত্ব ১,১৩৭ জন। ২০০১-এর দশকে এর জনসংখ্যা বৃদ্ধির হার ছিল ৭.৭৩%। কুলগামের লিঙ্গ অনুপাত রয়েছে প্রতি ১,০০০ পুরুষ প্রতি ৯৫১ জন মহিলা এবং এর সাক্ষরতার হার ৫৯.২৩%। 
২০১১ সালের আদম শুমারির জন্য কুলগাম জেলার মোট জনসংখ্যার মধ্যে ১৮.৯৯ শতাংশ জেলার নগর অঞ্চলে বাস করে। মোট ৮০,৬১৩ জন শহরাঞ্চলে বাস করেন, যার মধ্যে পুরুষ ৪২,০৪৬ জন এবং ৩৮,৫৬৭ জন মহিলা। ২০১১ সালের আদমশুমারির তথ্য অনুসারে কুলগাম জেলার নগর অঞ্চলে লিঙ্গ অনুপাত ৯১৭। একইভাবে ২০১১ সালের আদমশুমারিতে কুলগাম জেলায় শিশু লিঙ্গের অনুপাত ছিল ৮৮৭। শহুরে অঞ্চলে শিশুদের জনসংখ্যা (০ থেকে ৬ বছরের মধ্যে) ছিল ১১,৭৩৯ জন, যার মধ্যে পুরুষ এবং মহিলা যথাক্রমে ৬,২২১ এবং ৫,৫১৮ জন। কুলগাম জেলার এই শিশুসংখ্যার জনসংখ্যা মোট শহুরে জনসংখ্যার ১৪.৮০%। কুলগাম জেলায় গড় সাক্ষরতার হার ৬৬.৭৫% এবং পুরুষ ও মহিলাদের মধ্যে সাক্ষরতার হার যথাক্রমে ৭৭.৬২% এবং ৫৪.৯৬%। প্রকৃত সংখ্যায় ৪৫,৯৭৩ জন নগর অঞ্চলে সাক্ষর, যার মধ্যে পুরুষ এবং মহিলা যথাক্রমে ২৭,৮০৯ জন এবং ১৮,১৬৪ জন।
২০১১ সালের আদম শুমারি অনুসারে কুলগাম জেলার ৮১.০১% জনগোষ্ঠী গ্রামে বাস করে। কুলগাম জেলার গ্রামীণ অঞ্চলে মোট জনসংখ্যা ৩,৪৩,৮৭০ জন, যার মধ্যে পুরুষ এবং মহিলার সংখ্যা যথাক্রমে ১,৭৫,৫৭৪ এন্ড ১,৬৮,২৯৬ জন। কুলগাম জেলার গ্রামীণ অঞ্চলে, লিঙ্গ অনুপাত ১০০০ পুরুষ প্রতি ৯৫৯ জন মহিলা। যদি কুলগাম জেলার শিশু লিঙ্গের অনুপাতের তথ্য বিবেচনা করা হয়, তবে ১০০০ ছেলেদের প্রতি ৮৮৫ টি মেয়ে রয়েছে। ০-৬ বছর বয়সী শিশুদের জনসংখ্যা গ্রামাঞ্চলে ৬৯,৭৬২ জন, যার মধ্যে ছেলে ৩১,৭০৮ জন এবং মেয়ে ২৮,০৫৪ জন।
২০১১ সালে জম্মু ও কাশ্মীরের কুলগাম জেলায় মোট ৩৮ পরিবার ফুটপাতে, বা গৃহহীন ভাবে বাস করে। ২০১১ সালের আদমশুমারির সময় গৃহহীন ভাবে বসবাসকারী সকলের মোট জনসংখ্যা ১৬৩ জন। এটি কুলগাম জেলার মোট জনসংখ্যার প্রায় ০.০৮%।
মুসলিম প্রধান রাজ্যে কুলগাম জেলা হল একটি মুসলিম সংখ্যাগরিষ্ঠ জেলা। ভারতের জনগণনা ২০১১ সালের হিসাবে জেলার মোট জনসংখ্যা ছিল ৪,২৩,১৮১; হিন্দু ধর্মাবলম্বী ছিল ১.০১%, মুসলমানরা ৯৮.৪৯%, শিখ ০.২৪% এবং খ্রিস্টান ০.১১%। জেলাতে ৪,২৬৮ জন হিন্দু, ৪,১৮,০৭৬ জন মুসলিম, ১,০৩৫ জন শিখ ও ৪৬০ জন খ্রিস্টান ধর্মের মানুষ বসবাস করেন।
শ্রীধরন জগন্নাথন

শ্রীধরন জগন্নাথন (; জন্ম: ১১ জুলাই, ১৯৫১ - মৃত্যু: ১৪ মে, ১৯৯৬) কলম্বোয় জন্মগ্রহণকারী শ্রীলঙ্কান আন্তর্জাতিক ক্রিকেটার ও কোচ ছিলেন। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৩ থেকে ১৯৮৮ সময়কালে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে নন্দেস্ক্রিপটস দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিং করতেন তিনি।
১৯৭৩-৭৪ মৌসুম থেকে ১৯৮৭-৮৮ মৌসুম পর্যন্ত শ্রীধরন জগন্নাথনের প্রথম-শ্রেণীর খেলোয়াড়ী জীবন চলমান ছিল।
১৯৭৯ সালে আইসিসি ট্রফি প্রতিযোগিতার উদ্বোধনী আসরে অংশগ্রহণের লক্ষ্যে ইংল্যান্ড গমন করেন। এ প্রতিযোগিতায় তার দল শিরোপা লাভ করেছিল। নটিংহ্যামশায়ারের বিপক্ষে ৪/৯২ লাভ করেছিলেন তিনি। সবগুলো প্রথম-শ্রেণীর খেলায় অংশ নিয়ে ৩১.৬১ গড়ে ৪৯ উইকেট ও ১৩.৬৬ গড়ে ৪৩৭ রান তুলেছিলেন।
১৯৮২-৮৩ মৌসুমে ডেভনপোর্টে তাসমানিয়ার বিপক্ষে ব্যক্তিগত সর্বোচ্চ ৭৪ রান তুলেন। দলীয় সংগ্রহ ৮৯/৭ থাকাবস্থায় রবি রত্নায়েকের সাথে অষ্টম উইকেট জুটিতে ১৪০ রান যুক্ত করেন। রবি রত্নায়েকে করেন অপরাজিত ৬৪* রান।
সমগ্র খেলোয়াড়ী জীবনে দুইটিমাত্র টেস্ট ও পাঁচটিমাত্র ওডিআইয়ে অংশগ্রহণ করেছেন শ্রীধরন জগন্নাথন। ৪ মার্চ, ১৯৮৩ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১১ মার্চ, ১৯৮৩ তারিখে ওয়েলিংটনে একই দলের বিপক্ষে সর্বশেষ টেস্টে অংশ নেন তিনি।
বামহাতি স্পিনার ও নিচেরসারির ডানহাতি ব্যাটসম্যান শ্রীধরন জগন্নাথন ১৯৮২-৮৩ মৌসুমে নিউজিল্যান্ড সফরে আঘাতে জর্জরিত শ্রীলঙ্কা দলের পক্ষে উক্ত দুই টেস্টে অংশ নেন। তবে, ব্যাট কিংবা বল হাতে কোনটি বিভাগেই সফলতার স্বাক্ষর রাখতে পারেননি। চার ইনিংসে অংশ নিয়ে ৪.৭৫ গড়ে মাত্র ১৯ রান তুলেন। কোন ইনিংসেই দুই অঙ্কের কোটা স্পর্শ করতে পারেননি। এমনকি কোন উইকেটেরও সন্ধান পাননি তিনি।
দলের বাইরে অবস্থান করলেও ১৯৮৭ সালের ক্রিকেট বিশ্বকাপে অংশ নেয়ার জন্যে আমন্ত্রণ বার্তা লাভ করেন। ভারত ও পাকিস্তানে যৌথভাবে অনুষ্ঠিত এ প্রতিযোগিতায় ওয়েস্ট ইন্ডিজের রিচি রিচার্ডসন এবং পুনেতে ইংল্যান্ডের বিপক্ষে গ্রাহাম গুচ ও টিম রবিনসনের উইকেট পেলেও আট উইকেটে পরাজয়বরণ করে তার দল।
অংশগ্রহণকৃত পাঁচটি ওডিআইয়ে ২/৪৫ বোলিং পরিসংখ্যানই তার সেরা। সমগ্র খেলোয়াড়ী জীবনে ৪১.৬০ গড়ে পাঁচ উইকেট লাভ করেন। এছাড়াও, ৮.৩৩ গড়ে ২৫ রান তুলেন তিনি।
ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন। মালয়েশিয়া জাতীয় ক্রিকেট দলের কোচের দায়িত্ব পালন করেছিলেন তিনি। ব্যক্তিগত জীবনে বিবাহিত ছিলেন শ্রীধরন জগন্নাথন। তার সন্তান ব্রিজেশ জগন্নাথন তামিল ইউনিয়ন ও অ্যাথলেটিক ক্লাবের পক্ষে প্রথম-শ্রেণীর ক্রিকেটে অংশ নিয়েছেন।
১৪ মার্চ, ১৯৯৬ তারিখে ৪৫ বছর বয়সে শ্রীধরন জগন্নাথনের দেহাবসান ঘটে। শ্রীলঙ্কার প্রথম টেস্ট খেলোয়াড় হিসেবে মৃত্যুমুখে পতিত হন।
সিম্ফনি এইচ৩০০

সিম্ফনি ব্র্যান্ডের এইচ ৩০০ মডেলের মোবাইল একটি অ্যান্ড্রয়েড অপারেটিং সিস্টেম চালিত মোবাইল ফোন৷ ২ জিবি র‍্যাম ও ১৬ জিবি রমের ফোনটি প্রথমে নজর কাড়বে এর নকশার দিক থেকে। টুজি ও থ্রিজি উভয় নেটওয়ার্ক ব্যবহার করা যাবে ডিভাইসটিতে। অ্যান্ড্রয়েড ললিপপ অপারেটিং সিস্টেমের ফোনটিতে রয়েছে ও রয়েছে ১ দশমিক ৪ গিগাহার্টজ অক্টা কোর প্রসেসর৷ পেছনের ক্যামেরার পাশাপাশি সেলফি ক্যামেরায় ছবি ভালো ওঠে। 
ওয়াই-ফাই নেটওয়ার্কে আনলে দ্রুত চার্জ শেষ হতে দেখা যায়। ফোনটির ক্ষেত্রে আসল চার্জার বা ফোনের সঙ্গে দেওয়া চার্জারে চার্জ না দিলে ফোনটিতে দ্রুত চার্জ হয় না।
কল আদান-প্রদান, মেসেঞ্জার ব্যবহার, অডিও-ভিডিও চালানো বা ভিডিও কল করার মতো বিষয়গুলোর ক্ষেত্রে ফোনটির অবদান ভালো।
মোগা জেলা

মোগা জেলা ভারতের পাঞ্জাব রাজ্যের বাইশ জেলার মধ্যে অন্যতম। ২৪ নভেম্বর ১৯৯৫ সালে মোগা জেলা ফরিদকোট জেলা থেকে আলাদা হয়ে পাঞ্জাব রাজ্যের ১৭তম জেলা হয়ে ওঠে। ভারতের পাঞ্জাবের মধ্যে সবচেয়ে বেশি গম ও ধান উৎপাদনের মধ্যে রয়েছে মোগা জেলা। মোগা শহর ও মোগা জেলার লোকেরা মালওয়া সংস্কৃতির অন্তর্ভুক্ত।
পূর্বে মোগাকে জেলা করার জন্য বহু চেষ্টা করা হয়েছিল কিন্তু সবকিছুই ব্যর্থ হয়েছিল। অবশেষে পাঞ্জাবের তৎকালীন মুখ্যমন্ত্রী এস. হরচরণ সিং ব্রার ১৯৪৫ সালের ২৪ নভেম্বর মোগাকে জেলা করার জন্য জনগণের দাবিতে একমত হন। পূর্বে মোগা ফরিদকোট জেলার উপজেলা ছিল। মোগা শহরটি জেলার সদর শহর যা ফিরোজপুর-লুধিয়ানা সড়কে অবস্থিত। তখতপুরা সাহেব এই জেলার অন্যতম পরিচিত গ্রাম।
বাঘা পুরানা, বাধনী কালান, ধর্মকোট, নীহাল সিং ওয়াল এবং ঘাল কালান শহরগুলি মোগা জেলার অন্তর্গত। থাথি ভাই, রাজিয়ানা, দুনে কে, ল্যান্দে কে, সমাধ ভাই, বুঘিপুরা, দৌধর, দুধিকে, লোপন, হিম্মতপুরা এবং চুগাওয়ানের মতো গ্রামগুলোও এই জেলার অন্তর্গত।
মোগা ও ফরিদকোটকে সংযোগের দ্বারা বাঘা পুরানা প্রধান রাস্তায় অবস্থিত এবং এইভাবে সমস্ত পাঞ্জাব জুড়ে বাসের জন্য একটি প্রধান কেন্দ্র। পাঞ্জাবের বাঘা পুরানা থানার প্রধান এখতিয়ার রয়েছে; ৬৫টি 'পিন্ড' বা গ্রামসমূহ এই থানার নিয়ন্ত্রাধীন। শহরটি মূলত তিনটি পট্টি বা শাখায় অবস্থিত: মুগলু পট্টি (সবচেয়ে বড় একটি), বাঘা পট্টি এবং পুরানা পট্টি। শহরটিতে সমৃদ্ধশালী লোকের ন্যায্য অংশ রয়েছে এবং তাই পার্শ্ববর্তী শহর ও গ্রামগুলোর তুলনায় গড় জীবনযাত্রার মান উপরে।
হারামকোট হল মোগা জেলার একটি শহর এবং একটি পৌর পরিষদ। দৌধর মোগার বৃহত্তম গ্রাম।
২০১১ সালের আদমশুমারী অনুযায়ী মোগা জেলার জনসংখ্যা ৯,৯২,২৮৯ জন, যা মোটামুটিভাবে ফিজি দেশ অথবা মার্কিন যুক্তরাষ্ট্রের অঙ্গরাজ্য মন্টানার সমান। ভারতে এর অবস্থান ৪৪৭তম (মোট ৬৪০ এর মধ্যে)। জেলাটির জনসংখ্যার ঘনত্ব প্রতি বর্গকিলোমিটারে ৪৪৪ জন (১,১৫০/বর্গমাইল)। ২০০১-২০১১ সময়কালে এক দশকে জনসংখ্যা বৃদ্ধির হার ছিল ১০.৯%। মোগার লিঙ্গ অনুপাত প্রতি ১,০০০ জন পুরুষের বিপরীতে ৮৯৩ জন মহিলা এবং সাক্ষরতার হার ৭১.৬%।
প্রকৌশলী কলেজ, বিদ্যালয় ইত্যাদি শিক্ষাপ্রতিষ্ঠানের জন্যও মোগা শহর পরিচিত।
মোগা শহরের কয়েকটি বিখ্যাত বিদ্যালয় এবং কলেজগুলো হল: 
'লিটল মিলেনিয়াম স্কুল মোগা'—কে ব্রেনফিড ম্যাগাজিন জরিপ ২০১৬ দ্বারা পাঞ্জাবের সেরা দশ প্রাক-বিদ্যালয় এবং ভারতের সেরা ১০০ বিদ্যালয়ের সেরা হিসেবে ভূষিত করা হয়। অনুষ্ঠানটি কিরণ বেদী উপস্থাপন করেছিলেন।
ললিত কালুপেরুমা

ললিত বসন্ত সিলভা কালুপেরুমা (; জন্ম: ২৫ জুন, ১৯৪৯) কলম্বোয় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৭৫ থেকে ১৯৮২ সময়কালে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে সিলন দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ললিত কালুপেরুমা।
১৯৭০-৭১ মৌসুম থেকে ১৯৮২-৮৩ মৌসুম পর্যন্ত ললিত কালুপেরুমা’র প্রথম-শ্রেণীর খেলোয়াড়ী জীবন চলমান ছিল। পরিচ্ছন্ন অফ-স্পিনার হিসেবে সুনাম ছিল তার। এছাড়াও তিনি নিচেরসারিতে কার্যকরী ব্যাটিং করতেন। তবে, আন্তর্জাতিকে ক্রিকেটে তিনি এর প্রভাব ফেলতে পারেননি। কালুতারা বিদ্যালয়ে অধ্যয়নে করেন। এরপর কলম্বোর নালন্দা কলেজে ভর্তি হন। টেস্টে মর্যাদা লাভের পূর্বে ঘরোয়া ক্রিকেটে সেরা অফ স্পিনারের মর্যাদা লাভ করেছিলেন।
সমগ্র খেলোয়াড়ী জীবনে দুইটিমাত্র টেস্ট ও চারটিমাত্র ওডিআইয়ে অংশগ্রহণ করেছেন ললিত কালুপেরুমা। শ্রীলঙ্কার পক্ষে ষষ্ঠ টেস্ট ক্যাপধারী তিনি। ১৭ ফেব্রুয়ারি, ১৯৮২ তারিখে কলম্বোয় সফরকারী ইংল্যান্ড দলের বিপক্ষে শ্রীলঙ্কার ইতিহাসের প্রথম টেস্ট ক্রিকেটে অভিষেক ঘটে তার। এরপর, ১৪ মার্চ, ১৯৮২ তারিখে ফয়সালাবাদে স্বাগতিক পাকিস্তানের বিপক্ষে সর্বশেষ টেস্টে অংশ নেন তিনি।
ইংল্যান্ডে অনুষ্ঠিত ১৯৭৫ সালের ক্রিকেট বিশ্বকাপের উদ্বোধনী আসরে অংশ নেন। ঐ প্রতিযোগিতায় তার দল গ্রুপ পর্বে সর্বনিম্ন স্থান দখল করে ও কোন খেলায় জয় পায়নি।
১৯৮১-৮২ মৌসুমে ইংল্যান্ড দল শ্রীলঙ্কা গমন করে। এ সফরে শ্রীলঙ্কা দল তাদের ক্রিকেটের ইতিহাসের উদ্বোধনী টেস্টে অংশ নেয়। কলম্বোর পাইকিয়াসোথি সারাভানামুত্তু স্টেডিয়ামে অনুষ্ঠিত ঐ টেস্ট খেলার সুযোগ ঘটে তার। তবে, ২১ ওভার বোলিং করেও কোন উইকেট পাননি। তিনজন স্পিনার রাখা হয়। ডিএস ও অজিতের সাথে বোলিংয়ের দায়িত্ব পালন করেছিলেন।
এরপর পাকিস্তান সফরে যান। ফয়সালাবাদে সিরিজের দ্বিতীয় টেস্টে অংশ নেন। এবারো ডি সিলভার বোলিংয়ের কাছে তার বোলিং ম্লান হয়ে পড়ে। ছয় ওভার বোলিং করে উইকেট শূন্য অবস্থায় মাঠে ছাড়তে হয়েছিল তাকে।
শ্রীলঙ্কান অধিনায়ক দিলীপ মেন্ডিসের পছন্দের পাত্র না থাকার বিষয়টি ঐ সময়ে প্রচলিত ছিল। ফলশ্রুতিতে তাকে আর আন্তর্জাতিক ক্রিকেট অঙ্গনে খেলতে দেখা যায়নি।
১৯৮২-৮৩ মৌসুমে তৎকালীন নিষিদ্ধঘোষিত দক্ষিণ আফ্রিকা গমন করলে তাকে আর জাতীয় দলে রাখা হয়নি। এরফলে তাকে ২৫ বছরের জন্যে আন্তর্জাতিক ক্রিকেট অঙ্গনে অংশগ্রহণের উপর নিষেধাজ্ঞা প্রদান করা হয়। ২০০৩ সালে শ্রীলঙ্কা দলের নির্বাচকমণ্ডলীর সদস্যরূপে যোগদান করেন। এর দুই বছর পর বোর্ডের সভাপতি হিসেবে মনোনীত হন। অশান্ত ডিমেলের কাছে দায়িত্বভার হস্তান্তর করেন তিনি।
তার ভ্রাতা সনথ কালুপেরুমা শ্রীলঙ্কা দল এবং প্রথম-শ্রেণীর ক্রিকেটে ব্লুমফিল্ড ক্রিকেট ও অ্যাথলেটিক ক্লাবে অংশ নিয়েছেন।
বাংলাদেশ মেরিন একাডেমি, পাবনা

বাংলাদেশ মেরিন একাডেমি, পাবনা বাংলাদেশে নির্মাণাধীন চারটি  আন্তর্জাতিক মানের মেরিন একাডেমির একটি হচ্ছে পাবনার বেড়ায়। উপজেলার নগরবাড়ী ঘাটের পাশে নাটিয়াবাড়ী মৌজায় ১০ একর জমির ওপর গড়ে তোলা হয়েছে এই মেরিন একাডেমী।
এই একাডেমি পাবনার বেড়া উপজেলার নগরবাড়িতে অবস্থিত। ২০১২ সালে পাবনা মেরিন একাডেমির ভিত্তিপ্রস্তর স্থাপন করেন পাবনা -২ আসনের তৎকালীন সংসদ সদস্য ও তৎকালীন পরিকল্পনামন্ত্রী এ কে খন্দকার । 
একাডেমিতে বহুতলবিশিষ্ট মোট ১০টি ভবন নির্মাণ করা হয়। এ একাডেমিতে আন্তর্জাতিক বাণিজ্যিক জাহাজের জন্য ডেক ক্যাডেট এবং মেরিন ইঞ্জিনিয়ার ক্যাডেট প্রশিক্ষণ ও অনুশীলনের সুযোগ করা হয়েছে।
এখন পর্যন্ত একাডেমির শিক্ষা কার্যক্রম শুরু হয় নাই। ২০২০-২১ শিক্ষা বর্ষের জন্য এরই মধ্যে ভর্তি বিজ্ঞপ্তি প্রকাশ হয়েছে। প্রাথমিক ভাবে এই একাডেমীতে ৫০ জন ক্যাডেট ভর্তির বিজ্ঞপ্তি প্রকাশ করা হয়েছে।
লিম্বিক তন্ত্র

লিম্বিক তন্ত্র () যা পেলিওম্যামালিয়ান কর্টেক্স () নামেও পরিচিত হচ্ছে মস্তিষ্কের একটি অংশ যা থ্যালামাসের উভয় পাশে অবস্থিত। এটির অবস্থান গুরুমস্তিষ্কের আওতাভুক্ত ও মূলত মধ্যমস্তিষ্কে, মধ্য টেম্পোরাল লোবের ঠিক নিচে।
আবেগ, আচরণ, অনুপ্রেরণা, দীর্ঘ-মেয়াদী স্মৃতি, ও ঘ্রাণসহ বিভিন্ন প্রকার কার্যক্রম সম্পাদনায় লিম্বিক তন্ত্রের ভূমিকা রয়েছে। মানুষের আবেগতাড়িত ভূমিকা কেমন হবে তার একটি বড়ো অংশ নির্ধারিত হয় লিম্বিক তন্ত্রের কার্যক্রমের মাধ্যমে। এছাড়াও স্মৃতি গঠনেও এটি অত্যন্ত গুরুত্বপূর্ণ ভূমিকার রাখে।
এমিগড্যালয়েড নিউক্লিয়ার কমপ্লেক্স বা এমিগডালা, ম্যামিলারি বডি, স্ট্রিয়া মেডুলারি, এবং গাডেনের কেন্দ্রীয় ধূসর, পৃষ্ঠীয় ও প্রকোষ্ঠীয় নিউক্লাই নিয়ে লিম্বিক তন্ত্রের গঠন আদিকালি কাঠামো গঠিত হয়েছে। লিম্বিক তন্ত্র মূলত সংজ্ঞাবহ স্নায়ুতন্ত্র থেকে প্রাপ্ত তথ্যের মাধ্যমে নিম্ন ধারার আবেগীয় অনুভূতি প্রক্রিয়াকরণের কাজ করে। প্রক্রিয়া শেষে এই তথ্যাদি প্রায় ক্ষেত্রেই বিভিন্ন মস্তিষ্কের বিভিন্ন অংশে সরবরাহ করা হয়। এই অংশগুলোর মধ্যে টেলিএনসেফ্যালন থেকে ডাইএনসেফ্যালন হয়ে মেসএনসেফ্যালন পর্যন্ত অন্তর্ভুক্ত। যার মধ্যে প্রিফ্রন্টাল কর্টেক্স, সিঙ্গুলেট জাইরাস, লিম্বিক থ্যালামাস, হিপোক্যাম্পাস (প্যারাহিপোক্যাম্পাল জাইরাস ও সাবিকালাম), নিউক্লিয়াস এক্কামবেনস বা লিম্বিক স্ট্রিয়াটাম, হাইপোথ্যালামাসের অগ্রভাগ, প্রকোষ্ঠীয় টেগমেন্টাল অংশ, মধ্যমস্তিষ্কের রাফি নিউক্লাই, হাবেনুলার কমিসার, এন্টোরাইনাল কর্টেক্স, এবং অলফ্যাক্টরি বাল্বঅন্তর্ভুক্ত।
মুরলী কার্তিক

মুরলী কার্তিক (; ; জন্ম: ১১ সেপ্টেম্বর, ১৯৭৬) ভারতের সাবেক আন্তর্জাতিক ক্রিকেটার। ২০০০ থেকে ২০০৭ সালে ভারত দলের পক্ষে প্রতিনিধিত্ব করেছেন। মূলতঃ ধীরগতিসম্পন্ন বামহাতি অর্থোডক্স বোলার হিসেবে পরিচিতি পেয়েছেন। বলকে আলতোভাবে ফেলা এবং স্পিন ও বাউন্সে পারদর্শী তিনি। তবে, অনিল কুম্বলে ও হরভজন সিংয়ের ন্যায় সেরা বোলারদের কারণে আন্তর্জাতিক অঙ্গনে নিজের সেরা বছরগুলোয় অনুপস্থিত ছিলেন। এছাড়াও, তিনি বামহাতি ব্যাটসম্যান ছিলেন। প্রথম-শ্রেণীর ক্রিকেটে ১৯টি অর্ধ-শতরানের ইনিংস খেলে কিছুটা সফলতার স্বাক্ষর রাখলেও আন্তর্জাতিক অঙ্গনে এ ধারার পুণরাবৃত্তি ঘটাতে পারেননি।
কনিষ্ঠ দল বাছাই পদ্ধতিতে দিল্লি দলের পক্ষে খেলতে শুরু করেন। এরপর তিনি রেলওয়ের বয়সভিত্তিক দলে স্থানান্তরিত হন। ভারতের অনূর্ধ্ব-১৯ দলে খেলার জন্যে মনোনীত হন। ১৯৯৬-৯৭ মৌসুমে প্রথম-শ্রেণীর ক্রিকেটে অভিষেক পর্ব সম্পন্ন হয় তার। ঘরোয়া পর্যায়ে কয়েকটি সফলতম মৌসুম অতিবাহিত করার পর ২০০০ সালের শুরুরদিকে কুম্বলের বোলিং সহযোগী হিসেবে টেস্ট অভিষেক ঘটে। তবে, তিনি শৃঙ্খলাজনিত সমস্যায় নিপতিত হন ও জাতীয় ক্রিকেট একাডেমি থেকে বহিষ্কৃত হন। অন্যদিকে, একই বছর জাতীয় দলের নবনিযুক্ত অধিনায়ক সৌরভ গাঙ্গুলী তার উপর আস্থাহীন হলে দলের বাইরে রাখা হয়। অফ স্পিনার হরভজনকে ২০০১ সালে পুনরায় দলে ফিরিয়ে আনেন। অস্ট্রেলিয়ার বিপক্ষে সিরিজ জয়ে তারা ভূমিকা রাখেন। এরফলে অফ স্পিনারের অন্তর্ভূক্তি ও কার্তিককে বিতাড়িত হতে হয়।
পরবর্তী চার বছর কার্তিক জাতীয় দল নির্বাচকমণ্ডলীর নজরে ছিলেন। ২০০২ সালে ওডিআইয়ে অভিষেক ঘটে তার। স্বল্পকাল দলে অবস্থান করার পর দলের বাইরে চলে যান ও ২০০৩ সালের ক্রিকেট বিশ্বকাপে অংশগ্রহণ থেকে বঞ্চিত হন মূলতঃ নিম্নমানের খেলা প্রদর্শনের কারণে। ২০০৩ সালের শেষদিকে পুনরায় তাকে দলে ফিরিয়ে আনা হয়। সীমিত ওভারের খেলায় অংশ নেন ও প্রায় ছয় মাস ভারত দলের অর্ধেক খেলায় যুক্ত ছিলেন। পাশাপাশি হরভজন গুরুতর আঘাত পেলে একটি টেস্ট খেলার সুযোগ পান।
২০০৪ সালের শেষদিকে কার্তিক ভারতের পক্ষে তিন টেস্টে অংশ নেন। এ পর্যায়ে দলে তিনজন স্পিনারের উপস্থিতি ছিল। মুম্বইয়ে সফরকারী অস্ট্রেলিয়া দলের বিপক্ষে অনুষ্ঠিত টেস্টে ম্যান অব দ্য ম্যাচের পুরস্কার লাভ করেন। তবে, দুই খেলার পর পুনরায় বাদ পড়েন। আন্তর্জাতিক ক্রিকেট কাউন্সিল পরীক্ষামূলকভাবে একজন অতিরিক্ত খেলোয়াড় যুক্ত করার নিয়ম প্রবর্তন করলে জাতীয় দলে একটি স্থান ফাঁকা থাকায় ২০০৫ সালের শেষদিকে কয়েকমাসের জন্যে কার্তিক ওডিআই দলের নিয়মিত সদস্যের মর্যাদা পান। কিন্তু, কার্তিক দলের ঐ অবস্থান পূরণে সক্ষমতা দেখাতে পারেননি ও পরবর্তীতে অবশ্য এ নিয়ম পরিত্যাগ করা হয়েছিল। ২০০৯ সালের শেষদিকে কার্তিক আবারও ওডিআই দলে ফিরে আসেন। অস্ট্রেলিয়ার বিপক্ষে ৬/২৭ নিয়ে একটি জয় এনে দেন। তবে, এর পরপরই আবারও দূর্বল ক্রীড়াশৈলী প্রদর্শন করে ও আবারও দলের বাইরে যেতে বাধ্য হন। এরপর থেকে তাকে ভারত দলের পক্ষে খেলতে দেখা যায়নি। ঘরোয়া ক্রিকেটে কার্তিক ইন্ডিয়ান প্রিমিয়ার লিগে রয়্যাল চ্যালেঞ্জার্স ব্যাঙ্গালোরের পক্ষে খেলেন ও বিদেশী খেলোয়াড় হিসেবে ইংরেজ কাউন্টি ক্রিকেটে ল্যাঙ্কাশায়ার, মিডলসেক্স, সমারসেট ও সারে ক্লাবে খেলেছেন।
কোয়াটারনারি বিজ্ঞান

কোয়াটারনারি বিজ্ঞান হলো কোয়াটারনারি কালকে কেন্দ্র করে গবেষণার একটি পরস্পর সম্পর্কিত ক্ষেত্র, যাতে বিগত ২.৬ মিলিয়ন বছর অন্তর্ভুক্ত। ক্ষেত্রটি অসংখ্য হিমবাহের গঠন, হোলোসিন কাল, এবং এই সময়ের মধ্যে আবহাওয়া ও পরিবেশগত পরিবর্তনগুলি অনুমান করার জন্য অতীত পরিবেশগুলি পুনর্গঠন করায় বিকল্প প্রমাণক ব্যবহার করে বর্তমান বরফযুগ এবং সাম্প্রতিক আন্তঃস্তর নিয়ে আলোচনা করে।
চিদম্বরম সুব্রহ্মণ্যম

চিদম্বরম সুব্রহ্মণ্যম (; ৩০ জানুয়ারি ১৯১০ – ৭ নভেম্বর ২০০০) বিশিষ্ট ভারতীয় রাজনৈতিক নেতা ও স্বাধীনতা সংগ্রামী ছিলেন। তিনি কেন্দ্রীয় সরকারে কৃষি, অর্থমন্ত্রক এবং প্রতিরক্ষা মন্ত্রণালয়ের মন্ত্রী হিসাবে কার্য নির্বাহন করেছিলেন। পরে মহারাষ্ট্রর রাজ্যপাল হিসাবে দায়িত্ব পালন করেছিলেন। তিনি ভারতের খাদ্য এবং কৃষিমন্ত্রী থাকাকালীন ভারতকে খাদ্য উৎপাদনের ক্ষেত্রে আত্মনির্ভরশীল করতে এম.এস. স্বামীনাথন, বি. শিবরমণ এবং নর্মান ই. বরলুঙর সঙ্গে ভারতে সবুজ বিপ্লবের সূচনা করেছিলেন। তাকে ভারত সরকার সবুজ বিপ্লবে অগ্রণী অবদানের স্বীকৃতিস্বরূপ ১৯৯৮ সালে ভারতের সর্বোচ্চ অসামরিক সম্মান ভারতরত্ন প্রদান করে।
১৯১০ সালের ৩০ জানুয়ারি তারিখে তামিলনাডুর কৈম্বটোর জেলার পলাশীতে চিদম্বরম সুব্রহ্মণ্যমের জন্ম হয়েছিল। তিনি প্রারম্ভিক শিক্ষা পলাশীতে গ্রহণ করে চেন্নাইয়ে যান৷ সেখানে তিনি মাদ্রাজ বিশ্ববিদ্যালয়ের অন্তর্গত প্রেসিডেন্সী কলেজ থেকে পদার্থ বিজ্ঞানে স্নাতক ডিগ্রী লাভ করেন। পরে তিনি একই বিশ্ববিদ্যালয়ের অন্তর্ভুক্ত মাদ্রাজ আইন মহাবিদ্যালয় থেকে আইনে স্নাতক ডিগ্রী লাভ করেন। কাকা স্বামী স্বামীনাথন তার আদর্শ ব্যক্তি ছিলেন।
তিনি মহাবিদ্যালয়ে পড়াকালীন ব্রিটিশদের বিরুদ্ধে আইন অমান্য আন্দোলন-এ যোগ দিয়েছিলেন। ১৯৪২ সালে ভারত ত্যাগ আন্দোলন-এর সময় তিনি কারাবাসবরণ করেন। পরে তিনি সংবিধান সভাতে নির্বাচিত হন এবং ভারতের সংবিধান প্রস্তুতকরণে নিজের যথাসাধ্য অবদান রাখেন। ভারত স্বাধীন হওয়ার পরে তিনি ১৯৫২ সাল থেকে ১৯৬২ সাল পর্যন্ত মাদ্রাজ স্টেটে মুখ্যমন্ত্রী চক্রবর্তী রাজাগোপালাচারী এবং কে কামরাজের মন্ত্রীসভায় শিক্ষা, আইন এবং অর্থবিভাগের মন্ত্রী ছিলেন। এই সময়কালে তিনি মাদ্রাজ বিধানসভার নেতা ছিলেন। ১৯৬২ সালে তিনি লোকসভাতে নির্বাচিত হন এবং কেন্দ্রীয় সরকারের তীহা এবং খনিমন্ত্রীর পদে নিযুক্ত হন। তারপরে তিনি ভারতের কৃষি মন্ত্রীর কার্যভার গ্রহণ করেন। ২ মে ১৯৭১ তারিখ থেকে ২২ জুলাই ১৯৭২ তারিখ পর্যন্ত তিনি ভারতের পরিকল্পনা আয়োগের উপাধ্যক্ষ ছিলেন।
তিনি এম. এস. স্বামীনাথন এবং বি. শিবরমনের সঙ্গে ভারতীয় কৃষিব্যবস্থার আধুনিকীকরণের জন্য পরিচিত। তাদের কাজের সঠিক রূপায়নের জন্য ১৯৭২ সালে ভারতে সর্বকালের রেকর্ড পরিমাণ গম উৎপাদন হয়েছিল। খাদ্য এবং কৃষি মন্ত্রী হিসাবে তিনি ভারতে উচ্চ উৎপাদনক্ষম বীজের জাত, সার এবং কৃষিক্ষেত্রে নিত্য নতুন প্রযুক্তির ব্যবহারের সূচনা করেছিলেন। এর ফলে ভারত খাদ্যশস্য উৎপাদনের ক্ষেত্রে আত্মনির্ভরশীল হয়ে ওঠে।
তিনি ভারতীয় শ্বেত বিপ্লবের জনক ভার্গীজ কুরেইনকে আমূলের অধ্যক্ষ হিসাবে নিয়োগ করেছিলেন। তিনি চেন্নাইয়ে রাষ্ট্রীয় কৃষি ফাউন্ডেশন এবং তিরুচিরাপল্লীতে ভারতীদর্শন ব্যবস্থাপনা প্রতিষ্ঠান স্থাপন করেছিলেন।
১৯৬৯ সালে কংগ্রেসের বিভাজন হওয়ায় ইন্দিরা গান্ধীর আরম্ভ করা কংগ্রেস (আই)-এর তিনি অধ্যক্ষ ছিলেন। পরে তিনি ইন্দিরা গান্ধীর মন্ত্রীপরিষদে অর্থ মন্ত্রীর দায়িত্বভার লাভ করেন। এই সময়ে তিনি ভারতীয় মুদ্রার মূল্য কম করার মত ব্যবস্থা গ্রহণ করেন। তিনি ১৯৭৬ সালে জরুরিকালের সময়ে ভারতের অর্থমন্ত্রী ছিলেন। জরুরিকালের পরে তিনি ইন্দিরা গান্ধীর কংগ্রেস এড়িয়ে দেবরাজ অর্সু এবং কাশু ব্রহ্মানন্দ রেড্ডীর কংগ্রেসে যোগ দেন।
তিনি ১৯৭৯ সালে চরণ সিংয়ের মন্ত্রীপরিষদের প্রতিরক্ষামন্ত্রী ছিলেন। ১৯৯০ সালে তিনি মহারাষ্ট্রের রাজ্যপাল হিসাবে নিযুক্তি লাভ করেছিলেন।
২০০০ সালের ৭ নভেম্বর তারিখে ৯০ বছর বয়সে চিদাম্বরম সুব্রমনিয়ামের মৃত্যু হয়।
২০১০ সালের আগস্ট মাসে ভারত সরকার তার স্মৃতিতে একটি মুদ্রা প্রচলন করেছিল। একই বছরে ভারতীয় ডাক বিভাগ তার স্মৃতিতে একটি ডাকটিকিট প্রচলন করে।
জাহাঙ্গীর রতনজী দাদাভাই টাটা

জাহাঙ্গীর রতনজী দাদাভাই টাটা (সংক্ষেপে জে আর ডি টাটা হিসাবে পরিচিত; ২৯ জুলাই ১৯০৪ – ২৯ নভেম্বর ১৯৯৩) ছিলেন একজন ভারতীয় পাইলট, উদ্যোক্তা, টাটা গ্রুপের চেয়ারম্যান এবং টাটা সনসের অংশীদার।
টাটা পরিবারে জন্মগ্রহণ করা জাহাঙ্গীর বিখ্যাত ব্যবসায়ী রতনজী দাদাভাই টাটা এবং সুজেইন "সনী" ব্রিয়েরের সন্তান ছিলেন। তার মা ভারতে গাড়ী চালানো প্রথম মহিলা ছিলেন। ১৯২৯ সালে তিনি ভারতের প্রথম উড়োজাহাজ চালানো লাইসেন্স লাভ করা পাইলট পরিগণিত হন। তিনি বিশেষত টাটা গ্রুপের অধীনে বিভিন্ন উদ্যোগ যেমন টাটা কনসাল্টটেন্সী সার্ভিসেস, টাটা মোটরস, টাইটেন ইন্ডাস্ট্রীজ, টাটা সল্ট, ভল্টাস, এবং এয়ার ইন্ডিয়া প্রতিষ্ঠার জন্য পরিচিত।
তার অবদানের জন্য ফ্রেন্চ সরকার তাকে ১৯৮৩ সালে ফ্রান্সের সর্বোচ্চ অসামরিক সম্মান "লেজিয়ন অব অনর" প্রদান করে। ভারত সরকার ভারতীয় উদ্যোগ জগতে তার অগ্রণী অবদানের স্বীকৃতিস্বরূপ ১৯৫৫ সালে দেশের দ্বিতীয় সর্বোচ্চ অসামরিক সম্মান পদ্মবিভূষণ এবং ১৯৯২ সালে দেশের সর্বোচ্চ অসামরিক সম্মান ভারতরত্ন প্রদান করে।
জাহাঙ্গীর রতনজী দাদাভাই টাটা বহু রাষ্ট্রীয় এবং আন্তরাষ্ট্রীয় পুরস্কার ও সম্মান লাভ করেছিলেন। তাকে ১৯৪৮ সালে ভারতীয় বায়ুসেনার গ্রুপ ক্যাপ্টেনের সম্মানীয় পদ দেয়া হয়েছিল। পরে তাকে ১৯৬৬ সালের ৪ অক্টোবর তারিখে এয়ার কমান্ডার পদে পদোন্নতি দেয়া হয়। পরে আবার ১৯৭৪ সালের ১ এপ্রিল তারিখে এয়ার ভাইস মার্শাল পদে পদোন্নতি দেয়া হয়। তার লাভ করা অন্যান্য পুরস্কার এবং সম্মানসমূহ হল, ১৯৭৯ সালে টনি যেনোস পুরস্কার, ১৯৮৫ সালে ফেডারেশন এরোনেটিক্স ইন্টারন্যাশনালের গোল্ড এয়ার মেডেল, ১৯৮৮ সালে ইন্টারন্যাশনাল সিভিল এভিয়েশন অর্গেনাইজেশন, কানাডার এডওয়ার্ড বার্নার পুরস্কার এবং ১৯৮৮ সালে ডেনিয়েল গুগেনহেইম মেডেল। তার অবদানের জন্য ফরাসি সরকার তাকে ১৯৮৩ সালে ফ্রান্সের সর্বোচ্চ অসামরিক সম্মান "লেজিওঁ দনর" প্রদান করে। ভারত সরকার ভারতীয় উদ্যোগ জগতে তাকে অগ্রণী অবদানের স্বীকৃতিস্বরূপ ১৯৫৫ সালে দেশের দ্বিতীয় সর্বোচ্চ অসামরিক সম্মান পদ্মবিভূষণ এবং ১৯৯২ সালে দেশের সর্বোচ্চ অসামরিক সম্মান ভারতরত্ন প্রদান করে।
একইবছর তিনি ভারতে পরিবার পরিকল্পনা জনপ্রিয় করার জন্য রাষ্ট্রসংঘর জনসংখ্যা নিয়ন্ত্রণ পুরস্কার লাভ করেছিলেন।
তার স্মৃতিতে মহারাষ্ট্র সরকার পুণের কাছারবাদি ফাটায় অবস্থিত প্রথম দুখলপীয়া সেতুর নামকরণ করেছে।
১৯৯৩ সালের ২৯ নভেম্বর তারিখে সুইজারল্যান্ডর জেনেভাতে ৮৯ বছর বয়সে জাহাঙ্গীর রতনজী দাদাভাই টাটার মৃত্যু হয়। তার মৃত্যুর পর ভারতীয় সংসদ স্থগিত করা হয়েছিল। তাকে ফ্রান্সের প্যারিস পিয়ের লেসাইস সমাধিক্ষেত্রে সমাধিস্থ করা হয়েছিল।
২০১২ সালে আউটলুক পত্রিকা সিএনএন-আইবিএন, হিস্ট্রী১৮ এবং বিবিসির সহযোগিতায় প্রকাশ করা "মহান ভারতীয়"র তালিকায় তিনি ষষ্ঠ স্থান লাভ করেছিলেন।
উজানি আসাম

প্রারম্ভিক অবস্থাত সাতটি জেলারে গঠিত হওয়া উজনি আসামের খণ্ডটিতে জেলার সংখ্যা এখন নখের মত বৃদ্ধি পেয়েছে। সেইগুলি হল - যোরহাট, ডিব্রুগড়, ধেমাজি, শিবসাগর, গোলাঘাট, সরাইদেউ, লখিমপুর, মাজুলী এবং তিনসুকিয়া৷ উল্লেখনীয় যে, সরাইদেউ এবং মাজুলী নতুনকরে গঠিত হওয়া জেলা। ২০১৬ সালে এই দুটি জেলার মর্যাদা পেয়েছিল। বর্গ কিলোমিটারেরভিত্তিতে বৃহত্তম গোলাঘাট এবং তিনসুকিয়া জেলা যথাক্রমে ১৯৮৭ এবং ১৯৮৯ সালে মর্যাদা পেয়েছিল।
ডিব্রুগড়, গোলাঘাট এবং যোরহাট জেলাও এই খণ্ডের পুরানো ও জনবসতিতে পূর্ণ শহরাঞ্চল (পৌর অঞ্চল)। স্বাধীনতার আগেই এই তিনটি জেলার গঠন আরম্ভ হয়েছিল।
বৃহত্তর উজনি আসাম অঞ্চলটি শোণিতপুর, কার্বি আংলং এবং নগাঁও জেলা নিয়ে গঠিত। এই খণ্ডটি রাজ্যের সর্বাধিক উৎপাদনশীল অংশ। উজনি আসাম প্রাকৃতিক সম্পদ যেমন - কয়লা, তেল এবং প্রাকৃতিক গ্যাসে পরিপূর্ণ। উজনি আসামে চায়ের বাগান ব্যাপকভাবে করা হয়।
ব্রহ্মপুত্র উপত্যকাতে আহোম সাম্রাজ্য প্রায় ছ'শ বছর ধরে রাজত্ব করেছিল এবং উত্তর-পূর্বাঞ্চলকে মোগলদের শাসনের থেকে প্রতিরক্ষা করে এসেছিল। মংগ মাওর একজন টাই রাজকুমার চু্কাফার দ্বারা এই সাম্রাজ্য প্রতিষ্ঠিত হয়েছিল। ১৬ শতকে চুহুংমুঙর সময়ে এই সাম্রাজ্যর পরিসর বৃদ্ধি পায় এবং এটি বহু-জাতীয় হয়ে পড়ে। মোয়ামরীয়া বিদ্রোহের সময়ে এই সাম্রাজ্য ক্রমে দুর্বল হতে শুরু করে এবং মানসেনার উপুর্যপরি আক্রমণের ফলে এই সাম্রাজ্যর পতন আরম্ভ হয়। মানসেনার সঙ্গে পরাভূত হওয়ার পর ১৮২৬ সালে ইয়ান্ডাবু সন্ধি হয় এবং এই ভূখণ্ড ব্রিটিশদের অধীনে যায়।
চুতীয়া লোকরা হল এই খণ্ডের ইতিহাসে থাকা লোক। ৪০০০ বছর আগে এই খণ্ডে স্থায়ীত্ব নেওয়া গোষ্ঠীসমূহের মধ্যে তারা ছিলেন অন্যতম। ১১৮৭ সালে বীরপাল ব্রহ্মপুত্র নদীর উত্তরদিকে মধ্যযুগীয় চুতীয়া সাম্রাজ্য স্থাপন করেছিলেন। উত্তর আসামকে ধরে অরুণাচল প্রদেশের কিছু অংশ এই সাম্রাজ্যের শাসনাধীন ছিল। শদেয়াতে তাদের রাজধানী ছিল। বর্তমান আসামের লখিমপুর, ধেমাজি, তিনসুকিয়া, এবং ডিব্রুগড়কে ধরে শোণিতপুর, গোলাঘাট, যোরহাট এবং শিবসাগর জেলা তারাও শাসন করেছিল। অন্যদিকে আসাম-অরুণাচলের সীমান্তে থাকা কিছু জেলাও তাদের অধীনে ছিল।
উজনি আসাম খণ্ডের জনসংখ্যা প্রায় ৭৫ লাখ (আসামের মোট জনসংখ্যার ২৪ শতাংশ)। আশি শতাংশেরও অধিক মানুষ হিন্দু ধর্মাবলম্বী। তারপর আছে ইসলাম ধর্ম। ৭০ শতাংশেরও অধিক মানুষ অসমীয়া ভাষায় ভাব-বিনিময় করে। কিছুসংখ্যক বাংলাভাষী এবং হিন্দীভাষীও এইখণ্ডে আছে। উজনি আসামের প্রধান সম্প্রদায়গুলি হল - আহোম, চুতীয়া, চা জনগোষ্ঠী, মিসিঝ, সোনোয়াল কাছাড়ি, মরাণ, মটক, দেউরী, এবং ঠেঙাল-কাছাড়ি ইত্যাদি।
২০২২ মালয়েশিয়া ক্রিকেট বিশ্বকাপ চ্যালেঞ্জ লিগ এ

২০২২ মালয়েশিয়া ক্রিকেট বিশ্বকাপ চ্যালেঞ্জ লিগ এ হচ্ছে নতুন শুরু হতে যাওয়া ২০১৯-২১ আইসিসি ক্রিকেট বিশ্বকাপ চ্যালেঞ্জ লিগ ক্রিকেট প্রতিযোগিতার উদ্বোধনী সূচীর একটি অংশ, যা ২০২৩ ক্রিকেট বিশ্বকাপ প্রতিযোগিতায় অংশগ্রহণের জন্য যোগ্যতা অর্জনের একটি ধাপ। উক্ত প্রতিযোগিতাটি ১৪-২৭ মার্চ ২০২০ এ শুরু হওয়ার জন্য নির্ধারিত, যার সবগুলো খেলা হবে লিস্ট এ মর্যাদা সম্পন্ন। ২০১৯ এর অক্টোবরে, আন্তর্জাতিক ক্রিকেট কাউন্সিল (আইসিসি) নিশ্চিত করে যে, মালয়েশিয়া ক্রিকেট অ্যাসোসিয়েশন খেলাটির আয়োজন করেছিল।
আরতি মুখোপাধ্যায়

আরতি মুখোপাধ্যায়/আরতি মুখার্জী (জন্ম: ১৮ জুলাই ১৯৪৩) একজন ভারতীয় বাঙালি গায়িকা। তিনি বিভিন্ন ভাষায় গান গেয়েছেন। মূলত তিনি বাংলা, হিন্দি চলচ্চিত্র এবং আধুনিক গান গাওয়ার জন্য বিখ্যাত।
তিনি বর্তমানে ভারতীয় জনতা পার্টির সদস্য। তিনি অত‍্যধিক সুকণ্ঠী হিসেবে সমাদৃত ছিলেন। তিনি "দো নয়না" গানের জন্য "১৯৮৪ সালে" শ্রেষ্ঠ নেপথ্য গায়িকা হিসেবে "ফিল্মফেয়ার পুরস্কার" অর্জন করেন।
আরতি মুখার্জী একটি সমৃদ্ধ, সাংস্কৃতিক এবং সংগীত পরিবারে জন্মগ্রহণ করেছিলেন, তাই বাড়িতেই ছোট বয়স থেকেই তার মা তাকে প্রশিক্ষণ দেয়া শুরু করেছিলেন। পরবর্তীকালে, তিনি সুশীল বন্দ্যোপাধ্যায়, ওস্তাদ মোহাম্মদ সাগিরউদ্দিন খান, পণ্ডিত চিন্ময় লাহিড়ী, পণ্ডিত লক্ষ্মণ প্রসাদ জয়পুরওয়ালা এবং পণ্ডিত রমেশ নাদকর্ণির অধীনে শাস্ত্রীয় সংগীতের প্রশিক্ষণ নিয়েছিলেন। তাঁর প্রথম স্বামী হলেন সুবীর হাজরা। তাঁর সঙ্গে বিবাহ বিচ্ছেদ ঘটার পাঁচ বছর পর আবারো বিবাহ করেন আরতি।
আরতি মুখার্জী অল্প বয়স থেকেই ভারতীয় শাস্ত্রীয় সংগীতের প্রশিক্ষণ নিয়েছিলেন। পরবর্তীকালে, তিনি "মেট্রো-মরফি কনটেস্ট" সংগীত প্রতিযোগিতা অংশগ্রহণ করেন এবং তিনি বিজয়ী হন যেখানে বিচারকদের মধ্যে ছিলেন অনিল বিশ্বাস, নওশাদ, বসন্ত দেসাই এবং সি রামচন্দ্রের মতো সংগীত পরিচালক। তারপর থেকে তাঁকে আর পিছনে ফিরে তাকাতে হয়নি, তিনি ১৯৫৮ সালে মিনা কুমারীর অভিনীত হিন্দি ছবি 'সাহারা'তে নেপথ্য কণ্ঠশিল্পী হিসাবে প্রথম সুযোগ পান, কিন্তু সেই ছবির সংগীত ততটা সফল হয়নি। পরে, গার্ল ফ্রেন্ড (ওয়াহিদা রেহমান অভিনীত) এর মতো ফ্লপ ছবির পরে তিনি বাংলা ছবিতে গান করবার সিদ্ধান্ত নিয়েছিলেন। সুযোগ আসে ১৯৬২ সালে "কন্যা" নামে একটি বাংলা ছবির হাত ধরে।
তাঁর অসামান্য গায়কী এবং অতি মধুর কণ্ঠ সবাইকে এতটাই মোহিত করেছিল যে তারা পূর্বের শীর্ষস্থানীয় গায়িকা সন্ধ্যা মুখোপাধ্যায়ের প্রতি মনোযোগ হারাতে শুরু করেছিলেন। ষাটের দশকের শেষের দিকে, তাঁর কণ্ঠ সন্ধ্যা মুখার্জির পরিবর্তে শীর্ষস্থানীয় অভিনেত্রী সুচিত্রা সেনের নেপথ্য কণ্ঠ হিসাবে প্রথম ব্যবহৃত হয়। ১৯৬৬ সালে, তিনি "গল্প হলেও সত্যি" ছবিতে গান গেয়েছিলেন, যা সেরা মহিলা নেপথ্য কণ্ঠশিল্পী জন্য 'বিএফজে' পুরস্কার পেয়েছিল। ১৯৭৬ সালে, তিনি "ছুটির ফাঁদে" চলচ্চিত্রের জন্য পুনরায় পুরস্কারটি পান। তিনি ষাটের দশকের শেষের দশকের শেষভাগে মাধবী মুখার্জি, শর্মিলা ঠাকুর, অপর্ণা সেন, দেবশ্রী রায়, তনুজা প্রমুখ অভিনেত্রীদের নেপথ্য কণ্ঠে কাজ করেন এবং অনেকের মতে সন্ধ্যা মুখোপাধ্যায়ের শিল্পী জীবনের পতনের পিছনে একটি বড় কারণ হিসাবে বিবেচিত হয়। ১৯৭৬ সালে, রাখি অভিনীত ছবি 'তপস্যা' দুটি গান গেয়েছিলেন। প্রথম গান 'বাচ্চে হো তুম খেল খিলনে' এবং কিশোর কুমারের সাথে 'দো পাঁচি দো তিনকে' খুব জনপ্রিয় হয়েছিল। তিনি বাংলা ভাষায় আনুমানিক ১৫০০০ গান গেয়েছেন এবং হিন্দিসহ অন্যান্য ভাষার গানেও নিজের কৃতিত্বের ছাপ রেখে চলেছেন।
২০১৯–২০ ভারতে আয়ারল্যান্ড বনাম আফগানিস্তান ক্রিকেট দল

আয়ারল্যান্ড ক্রিকেট দল তিনটি টুয়েন্টি২০ আন্তর্জাতিক খেলার জন্য আফগানিস্তানের বিরুদ্ধে ভারত সফর করে, যা মার্চ ২০২০-এ অনুষ্ঠিত হয়।
মগরা

মগরা হল ভারতীয় রাজ্য পশ্চিমবঙ্গের হুগলি জেলার চুঁচুড়া মহকুমার চুঁচুড়া-মগড়া সমষ্টি উন্নয়ন ব্লকের সদর দফতরের একটি গ্রাম পঞ্চায়েত বা গ্রাম। মগরা হাওড়া-বর্ধমান মেইন রেলওয়ে লাইনে একটি স্টেশন, হাওড়া স্টেশন থেকে ৪৭ কিলোমিটার দূরে এবং ব্যান্ডেল থেকে ৭ কিমি দূরে অবস্থিত।
মগরাতে অল ইন্ডিয়া রেডিওর কয়েকটি উচ্চ-শক্তিযুক্ত ট্রান্সমিটার অবস্থিত, যা দেশীয় এবং বৈদেশিক পরিষেবাগুলির মিশ্রণ বহন করে।
অবস্থান:-
মগরা হুগলি জেলার উপকণ্ঠে অবস্থিত। মগরা কলকাতা থেকে এক ঘণ্টা দূরে অবস্থিত যা পূর্ব ভারতের প্রধান বাণিজ্যিক, সাংস্কৃতিক এবং শিক্ষার কেন্দ্রস্থল। গ্রামের পশ্চিম দিক দিয়ে বয়ে গেছে কুন্তী নদী।
মগরার অবস্থান ।
পার্শ্ববর্তী অঞ্চল :-
বাঁশবেড়িয়ার পূর্ব পাশে হাঁসঘড়া, কোলা, গজঘণ্টা, আলিখোজা, আমোদঘাটা, শঙ্খনগর ও চক বাঁশবেড়িয়া শহরগুলি একটি জনগোষ্ঠী গঠন করেছে এবং এতে মগরা এবং বড় খেজুরিয়া উপবৃদ্ধি করেছে।
বাঁশবেড়িয়া পৌরসভা অঞ্চল এবং চুঁচুড়া-মগরা সিডি ব্লকের একটি অংশ মগরা থানার অধীনে রয়েছে।
গ্র্যান্ড ট্রাঙ্ক রোড এশিয়ার প্রাচীনতম এবং দীর্ঘতম সড়কগুলির মধ্যে একটি যা মগরার উপর দিয়ে গেছে। 
নেতাজি সুভাষচন্দ্র বসু আন্তর্জাতিক বিমানবন্দর যেতে গাড়িতে প্রায় এক ঘণ্টা সময় লাগে।
শ্রীগোপাল ব্যানার্জী কলেজ একটি জেনারেল ডিগ্রি কলেজ ১৯৫৮ সালে প্রতিষ্ঠিত হয়েছিল। কলেজটিতে বিএ (জেনারেল) এবং বি.এসসি (জেনারেল) কোর্স প্রদান করা হয়। বাংলা, ইংরেজি, সংস্কৃত, ইতিহাস, দর্শন, রাষ্ট্রবিজ্ঞান, অর্থনীতি, রসায়ন, পদার্থবিজ্ঞান, গণিত, উদ্ভিদবিদ্যা, প্রাণীবিদ্যা এবং বিএ (জেনারেল) এবং বি.এসসি (জেনারেল) বিষয়ে পড়াশোনার পাশাপাশি হিসাববিজ্ঞান বিষয়ে সম্মানসহ বি.কম (জেনারেল) বিষয়ে কোর্স প্রদান করা হয়।
মগরায় ৩০-শয্যাবিশিষ্ট একটি গ্রামীণ হাসপাতাল রয়েছে ।
মগরা বহু জনগোষ্ঠীর মিলনস্থল। মগরা বাঙালি, বিহারী, গুজরাতি, মাড়োয়ারি এবং পাঞ্জাবীদের আবাসস্থল। এই অঞ্চলের প্রাচীনতম সম্প্রদায় হলেন বাগদি, বাউড়ি, ঘোষ এবং সাধুখাঁ। মগরার বাগাটী এলাকার মধ্যে ইয়ং বেঙ্গল এরনেতা রামগোপাল ঘোষের পৈতৃক বাড়ি আছে।
রামগোপাল ঘোষ
সরস্বতী পূজা প্রতিবছর অনুষ্ঠিত হয়।
জন কাওয়ান

জন কাওয়ান (জন্ম ২৪ আগস্ট , ১৯৫৩ মিনারভা, ওহাইও) আমেরিকান সঙ্গীতের প্রাণ ও প্রগতিশীল ব্লুগ্রাস গায়ক এবং বাস গিটার প্লেয়ার৷ তিনি নতুন তৃণ পুনর্জাগরণের জন্য প্রধান গায়ক এবং বাজ প্লেয়ার ছিলেন৷ ১৯৭২ সালে মূল ব্যাসিস্ট ইবো ওয়াল্কার এর প্রস্থানের পর কারওয়ান ব্যাসিস্টে পরিনত হন। এবং সুপরিচিত একজন নতুন তৃণ পুনর্জাগরণের একমাত্র বিদ্যমান ব্যক্তি৷ 
নিউ গ্রাস রিভেল ভেঙ্গে যাবার পরে,কাওয়ান একটি কভার সুন্ড রেকর্ড মুক্তি দেয়, যাকে "সুল্ড আউট", অন দ্য সুগার হিল রেকর্ডস নামে আখ্যায়িত করা হয়৷ 
গোণ ১৯৯২ সালে পিবিএস সিরিজে, লোনসোম পাইন বিশেষে স্যাম বুশের সাথে উপস্থিত ছিলেন এবং প্রোগ্রামে অন্যান্য শিল্পীদের সাথেও তিনি উপস্থিত ছিলেন।
১৯৯৬ থেকে ১৯৯৮ থেকে, কাওয়ান ছিল একজন ব্যাসেস্ট এবং স্যাম বুশ এর ভ্রমণ ব্যান্ডে হার্মোনিয়া কণ্ঠস্বর শিল্পী ছিলেন৷
জন কাওয়ান নতুন শতকে এনেছিলেন একটি ব্লুজ রেকর্ড৷ ২০০২ সালে, তার প্রকল্প সুগার হিল পরবর্তীতে তার "নিউগ্রাস" শৈলীতে পরিনত হয়৷
ব্রিটিশ রক বান্ড দ্য মোডি ব্লুজে ব্লুগ্রেজ টারবাইন অ্যালবামসে কাওয়ান পারফর্ম করেন: "Moody Bluegrass: A Nashville Tribute to The Moody Blues" (2004), and "Moody Bluegrass TWO... Much Love" (2011).
In 2006, Cowan left Sugar Hill and went to the independent label Pinecastle Records.
In 2008, Cowan was chosen to participate in a movie on the life of Billy Graham, titled, Billy: The Early Years.
In May 2010, Cowan rejoined The Doobie Brothers as their touring bass player after their regular bassist, Skylark, suffered a stroke.
২০০০: ফর্ম আউট দ্য অফ ব্লু (রিনো হ্যান্ড মেইড)
২০১৪: ১৯৯২ (সনি)
দ্য ভবানীপুর গুজরাটী এডুকেশন সোসাইটি স্কুল

দ্য ভবানীপুর গুজরাটি এডুকেশন সোসাইটি স্কুল (বি.ই.এস. স্কুল), এটির পুরাতন নাম জে জে আজমেরা উচ্চ বিদ্যালয় হিসাবেও পরিচিত, হল কলকাতার একটি বেসরকারী, সহশিক্ষামূলক, কে-১২ বিদ্যালয়। স্কুলটি কলকাতার ভবানীপুর এলাকায় অবস্থিত।
জে জে আজমেরা উচ্চ বিদ্যালয় বা দ্য ভবানীপুর গুজরাটী এডুকেশন সোসাইটি স্কুল ১৯২৮ সালে প্রতিষ্ঠিত হয়েছিল। মাধ্যমিক বিদ্যালয়টি ১৯৫৮ সালে এবং উচ্চ মাধ্যমিক বিদ্যালয়টি ১৯৬০ সালে প্রতিষ্ঠিত হয়েছিল। পরবর্তীতে, বিইএস কলেজ ১৯৬৬ সালে গুজরাটি সোসাইটি, কলকাতা দ্বারা প্রতিষ্ঠিত হয়েছিল, যা এই স্কুল থেকে বেড়ে ওঠে।
স্কুল-কলেজ দুটিই ব্যক্তিগত মালিকানাধীন ট্রাস্ট দ্বারা শুরু হয়েছিল কলকাতায় বসবাসরত একজন গুজরাটি ব্যবসায়ী। এমনকি, স্কুল ও কলেজের জমি যে জায়গায় দান করেছিলেন তারা কয়েকজন উদার গুজরাটি ব্যবসায়ী। স্কুল ভবন নির্মাণের জন্য তহবিল দান করেছিলেন এক ভদ্রলোক যার নামে এই স্কুলটির নামকরণ করা হয়েছিল "জে জে আজমেরা উচ্চ বিদ্যালয়।" প্রতিষ্ঠাতাদের মূল উদ্দেশ্য ছিল তাদের ওয়ার্ডগুলিকে গুজরাটি ভাষাতে শিক্ষা দেওয়া, যাতে তারা তাদের মাতৃভাষায় লেখা এবং কথা বলা শিখতে পারে এবং প্রায় এক দশক আগে পর্যন্ত স্কুলে ভর্তি কেবলমাত্র গুজরাটিভাষী লোকের মধ্যেই সীমাবদ্ধ ছিল, মূল নিয়ম অনুসারে। ১৯২৮ সালে বিদ্যালয়ের শুরু থেকে ২০০১ সাল অবধি পঞ্চম শ্রেণি পর্যন্ত পড়াশোনার মাধ্যমটি পুরোপুরি গুজরাটি এবং ষষ্ঠ থেকে ইংরেজিতে এবং দ্বিতীয় ভাষা গুজরাটি ছিল। বাংলা কেবলমাত্র পঞ্চম এবং ষষ্ঠ শ্রেণির জন্য একটি বিষয় হিসাবে পড়ানো হত৷ বিদ্যালয়টি ২০০১ সাল পর্যন্ত পশ্চিমবঙ্গ মধ্যশিক্ষা পর্ষদের সাথে অনুমোদিত ছিল এবং ছাত্রদের মাধ্যমিক পরীক্ষায় পাস করার জন্য উত্তীর্ণ হতে হয়েছিল।
তবে, ২০০২ সাল থেকে স্কুলটি এখন সব সম্প্রদায়ের জন্য উন্মুক্ত এবং শিক্ষার মাধ্যমটি ইংরেজি; প্রদত্ত দ্বিতীয় ভাষাটি হিন্দি বা বাংলাতে পরিবর্তন করা হয়েছে। গুজরাটি ভাষার শিক্ষা সম্পূর্ণ বন্ধ হয়ে গেছে। স্কুলটি ভবানীপুর গুজরাটি শিক্ষা সমিতির একটি অংশ, যা কলকাতার অন্যতম জনপ্রিয় কলেজ পরিচালনা করে। স্কুলটি এখন নয়াদিল্লি আইসিএসই বোর্ড দ্বারা অনুমোদিত এবং প্রাথমিক থেকে উচ্চমাধ্যমিক পর্যন্ত পড়াশোনা হয়, যার পরে তাদের ছাত্ররা কলা, বিজ্ঞান, বাণিজ্য বা ফ্যাশন বিষয়ে আরও পড়াশোনার জন্য শাখাটি বেছে নিতে পারে, যা একই ট্রাস্ট দ্বারা পরিচালিত ভবানীপুর এডুকেশন সোসাইটি কলেজ প্রদান করে। বিদ্যালয়ের একটি কম্পিউটার প্রশিক্ষণ কেন্দ্রও রয়েছে, এটি অ্যাপটেকের সাথে একটি যৌথ উদ্যোগ।
শ্বশুরবাড়ি জিন্দাবাদ (২০০০-এর চলচ্চিত্র)

শ্বশুরবাড়ি জিন্দাবাদ ২০০০ সালে মুক্তিপ্রাপ্ত বাংলা অ্যাকশন চলচ্চিত্র যার পরিচালক হরনাথ চক্রবর্তী ও শ্রী ভেঙ্কটেশ ফিল্মস প্রযোজনা সংস্থা। প্রধান ভূমিকায় অভিনয় করেছেন প্রসেনজিৎ চট্টোপাধ্যায় ও ঋতুপর্ণা সেনগুপ্ত আর গুরুত্বপূর্ণ চরিত্রে অভিনয় করেছেন রঞ্জিত মল্লিক, অনামিকা সাহা, শুভাশিষ মুখোপাধ্যায় এবং টোটা রায়চৌধুরী। বাবুল বোস সুর রচনা করেছিলেন। এটি ২০০০ সালে প্রকাশিত হওয়ার সময়ে বক্স-অফিসে রেকর্ড তৈরি করার সাথে সবচেয়ে বেশি আয় করা বাংলা চলচ্চিত্র ছিল।
প্রখ্যাত শিল্পপতি শ্রীমতী বিনোদিনী রায় (অনামিকা সাহা) তার বড় মেয়ে রূপাকে (ঋতুপর্ণা) তার ব্যবসায়িক অংশীদারের ছেলের সাথে বিয়ে করাতে চান। রুপা বিয়ের বিরুদ্ধে এবং তাই সে বাবার (রঞ্জিত মল্লিক) সহায়তায় বাড়ি থেকে পালিয়ে যায়। রূপা তার মামার বাড়ির যাওয়ার পথে, একটি ট্যাক্সি চালক তার জিনিসপত্র ছিনিয়ে নেওয়ার চেষ্টা করে এবং সোমু (প্রসেনজিৎ) নামের সুদর্শন এক মোটর-মেকানিক এসে তাকে রক্ষ্যা করে। সোমু তাকে তার মামার বাড়িতে নিয়ে যায়। যতোই সময় যায় রূপা ও সোমু একে অপরের কাছে চলে আসতে থাকে। একদিন তাদের মধ্যে খুব তর্ক-বিতর্ক হয় এবং তারা উপলব্ধি করে তারা একে অপরকে ভালবাসে। তারা রুপার মাকে না জানিয়ে গোপনে বিয়ে করে। শীঘ্রই, রূপার বাবার অনুরোধে সে ঘরে ফিরে আসে, তবে তার মা তার এই বিবাহকে অস্বীকার করে; পরিবর্তে তিনি তার আগের ঠিক করা ব্যবসায়িক অংশীদারের ছেলের সাথে বিয়ে দেওয়া সিদ্ধান্ত নেন। রুপার বিয়ের দিন ঠিক যখন রুপা সমস্ত আসা ছেড়ে দিয়েছে; সোমু তার ‘শ্বশুরবাড়ি’ বাড়িতে নাটকীয়ভাবে প্রবেশ করে। তবে কেবল রূপের প্রতি তার ভালবাসা কি তাকে এখানে এনেছে; নাকি সোমুর নিজের কিছু গোপনীয়তা আছে?
চলচ্চিত্রটি ২০০০ সালের ১৪ই এপ্রিল ভারতের প্রেক্ষাগৃহে মুক্তি পায়। 
২০২৫ সালের ৩০ মে চলচ্চিত্রটি পুনরায় প্রেক্ষাগৃহে মুক্তি দেওয়া হয়।
"শ্বশুরবাড়ি জিন্দাবাদ", পশ্চিমবঙ্গে ২ কোটি টাকার ও বেশি টাকার ব্যবসা করা প্রথম বাংলা ছবি হয়ে বক্স-অফিস ইতিহাস তৈরি করে। বড় বাজেটে তৈরি প্রায় ৬০-৭০ লক্ষ টাকায় নির্মিত, চলচ্চিত্রেটি শেষ অবধি বক্স-অফিসে ২.৫০ কোটি টাকার ব্যবসা করেছিল; এইভাবে এটি 'সর্বকালের ব্লকবাস্টার' হিসাবে ঘোষিত সমস্ত মানদণ্ড পূরণ করেছিল। প্রসেনজিৎ-ঋতুপর্ণা জুটীর আগের চলচ্চিত্রগুলি, "শুধু একবার বল", "বাবা কেন চাকর" এবং "মনের মানুষ" ব্লকবাস্টার চলচ্চিত্রেগুলিকেও ছাপিয়ে তখনকার পর্যন্ত সর্বোচ্চ আয়কারী চলচ্চিত্র হয়ে উঠেছিল। এটি অবশেষে বাংলার জেলাগুলিতে ৫০ সপ্তাহেরও বেশি সময় ধরে চলেছিল এবং 'সুবর্ণজয়ন্তী' সম্পন্ন করেছিল। ২ ১/২ বছর সর্বোচ্চ আয়কারী চলচ্চিত্র রেকর্ড ধারণ করার পর হরনাথ চক্রবর্তীর পরিচালনায় 'সাথী' তার রেকর্ড ভাঙে।
সুনীতি একাডেমী

সুনীতি একাডেমী ভারতের পশ্চিমবঙ্গ-এর কোচবিহারের একটি উচ্চমাধ্যমিক বালিকা বিদ্যালয়।
বিদ্যালয়টি ১৮৮১ সালে কোচবিহারের মহারাজা দ্বারা সুনীতি কলেজ হিসাবে প্রতিষ্ঠিত হয়েছিল। এটি প্রতিষ্ঠিত করার পেছনের মস্তিষ্ক মহারাণী সুনীতি দেবীর নামে এটির নামকরণ করা হয়েছিল। তিনি ছিলেন কেশব চন্দ্র সেনের কন্যা।
বিদ্যালয়টি ১৯১৬ সালে সুনীতি একাডেমি হিসাবে পুনঃবিখ্যাত করা হয়। ১৯২৮ সালে সুনীতি একাডেমি কলকাতা বিশ্ববিদ্যালয়ের অধিভুক্ত হয়। তবে, বিদ্যালয়টি ১৯৬২ সালে প্রতিষ্ঠার পর থেকে উত্তরবঙ্গ বিশ্ববিদ্যালয়ের সাথে যুক্ত।
১৯৩৭ সালে, পূর্ব রাজ্যের গভর্নর জেনারেলের প্রতিনিধি সুনীতি একাডেমি দেখতে এসেছিলেন, তিনি এর পরিচালনায় অত্যন্ত অভিভূত হয়েছিলেন।
২০০৩ সালে, ভারতের প্রাক্তন রাষ্ট্রপতি এ. পি. জে. আবদুল কালাম বিদ্যালয়টি পরিদর্শন করেছিলেন। ২০০৪ সালে, গায়ত্রী দেবী, জয়পুরের রাজমাতা এবং কোচবিহারের রাজকন্যা একটি পরিদর্শন করেছিলেন। ২০০৬ সালে, বিদ্যালয়টি এর ১২৫তম বার্ষিকী উদ্‌যাপন করেছে।
মহারাণী সুনীতি দেবীর দ্বিতীয় পুত্র মহারাজা জিতেন্দ্র নারায়ণ ভূপ বাহাদুরের তিন কন্যা রাজকন্যা ইলা, গায়ত্রী এবং মেনাকা (কোচবিহারের রাজকন্যারা) তাদের ম্যাট্রিক পরীক্ষায় সিউনি একাডেমী থেকে অংশ নিয়েছিলেন।
২০১৮ সালের মাধ্যমিকে পশ্চিমবঙ্গে প্রথম ১০ জনের মধ্যে সুনীতি একাডেমী থেকে রয়েছে চারজন।
বদরপুর নেছারিয়া ফাজিল মাদ্রাসা

বদরপুর নেছারিয়া ফাজিল মাদ্রাসা বাংলাদেশের কুমিল্লা জেলার চান্দিনা উপজেলার মাইজখার ইউনিয়নের বদরপুর বাজারে অবস্থিত একটি আলিয়া মাদ্রাসা। মাধ্যমিক ও উচ্চ মাধ্যমিক বাংলাদেশ মাদ্রাসা শিক্ষাবোর্ড কর্তৃক পরিচালিত এ মাদ্রাসাটি স্থানীয় মুসলিমদের সহযোগিতায় ১৯৫৫ সালে প্রতিষ্ঠিত হয়। মাদ্রাসাটির ফাজিল স্তর ইসলামি আরবি বিশ্ববিদ্যালয় অধিভুক্ত। 
পাকিস্তান আমলে এলাকার ধর্মানুরাগী মুসলিম ব্যক্তিদের সহযোগীতায় ১৯৫৫ সালে মাদ্রাসা টি প্রতিষ্ঠিত হয়। এটা কুমিল্লা জেলার অন্যতম প্রাচীন মাদ্রাসা। মাদ্রাসাটি প্রতিষ্ঠা হবার পরে সরকারি স্বীকৃতি লাভ করে, এবং একসময় ফাজিল শ্রেণীর অনুমতি লাভ করে। এবং ফাজিল স্তরের জন্য ২০০৬ সালে ইসলামী বিশ্ববিদ্যালয়, বাংলাদেশের অধিভুক্তি লাভ করে এবং ২০১৬ সালের পর থেকে ইসলামি আরবি বিশ্ববিদ্যালয়ের অধিভুক্তি রয়েছে।
মাদ্রাসাটি উদ্বোধন করেন ছারছিনা দরবার শরীফের তৎকালীন পীর নেছার উদ্দীন আহমেদ। ঐ পীরের নাম অনুসারে মাদ্রাসার নামকরণ হয় বদরপুর নেছারিয়া ফাজিল মাদ্রাসা। এটি কুমিল্লা জেলার মধ্যে ২য় প্রতিষ্ঠিত মাদ্রাসা।
মাদ্রাসা টি প্রথম প্রতিষ্ঠিত হয় ১৫ শতাংশ জায়গার ওপর। পরবর্তীতে মাদ্রাসার শিক্ষার্থীদের স্থান সংকুলান না হওয়ায় এলাকার লোকজন আরও জায়গা দিয়ে মাদ্রাসা টি সম্প্রসারণ করা হয়। বর্তমানে মাদ্রাসাটির মোট সম্পতির পরিমাণ হলো ৩ একর ৬৬ শতাংশ। মাদ্রাসা টি এখন ২ একর ৩৬ শতাংশ জায়গার ওপর অবস্থিত। মাদ্রাসা টিতে একটি বড় আকারের খেলার মাঠ রয়েছে এবং দক্ষিণ পাশে রয়েছে একটি পুকুর। মাদ্রাসার উত্তর পাশে রয়েছে একটি মসজিদ। চান্দিনা উপজেলার সাবেক চেয়ারম্যান মনিরুল হক ১৯৯৭ সালে মাদ্রাসা টিতে দাখিল, জেডিসি ও এবতেদায়ী বোর্ড পরীক্ষার কেন্দ্র স্থাপন করে দেন। চান্দিনার দক্ষিণ ও পশ্চিমাঞ্চলের ১৫ টি মাদ্রাসার বোর্ড পরীক্ষা এই মাদ্রাসায় প্রতি বছর অনুষ্ঠিত হয়। প্রতি বছরের পরীক্ষায় ফলাফল শতভাগ।
বর্তমানে মাদ্রাসাটির ৫ টি একাডেমিক ভবন রয়েছে। একটি একতল ভবণ পূর্ব পশ্চিমে দক্ষিণমূখী, একটি উত্তর ও দক্ষিণে যা পশ্চিমমূখী, আরেকটি পূর্ব ও পশ্চিমে দ্বীতল ভবণ, যা দক্ষিণ মূখী পাশে রয়েছে উত্তর ও দক্ষিণে লম্বা দ্বীতল ভবণ যা পূর্বমূখী।
এবতেদায়ী হতে ফাজিল (ডিগ্রী) পর্যন্ত লেখাপড়া করার সুব্যবস্থা রয়েছে সহশিক্ষা সহ।
ছাত্র - ছাত্রীদের পাঠদান করানোর জন্য রয়েছে ২৫ জন দক্ষ শিক্ষক ও শিক্ষিকা। ছাত্র -ছাত্রী ও শিক্ষক /শিক্ষিকাদের মধ্যে রয়েছে সুসম্পর্ক।
প্রতিষ্ঠানের ছাত্র-ছাত্রীদের তথ্য প্রযুক্তিতে দক্ষ করে গড়ে তোলার জন্য রয়েছে আলাদা কম্পিউটার ল্যাব। যেখানে কম্পিউটার শিখানো হয়।
মাদ্রাসা টি বর্তমানে ৮০০ ছাত্র / ছাত্রী রয়েছে।
মাদ্রাসা টি বর্তমানে এডহক কমিটির মাধ্যমে পরিচালিত হচ্ছে। বর্তমান এডিসি, উপজেলা মাধ্যমিক শিক্ষা অফিসার, শিক্ষক প্রতিনিধি, দাতা সদস্য ও বর্তমান অধ্যক্ষকে নিয়ে ৫ সদস্য বিশিষ্ট কমিটি দিয়ে মাদ্রাসা টি পরিচালিত হচ্ছে। ।
জয় মুখার্জী

জয় মুখার্জী (২৪ ফেব্রুয়ারি ১৯৩৯ - ৯ মার্চ ২০১২) ছিলেন একজন ভারতীয় চলচ্চিত্র অভিনেতা এবং পরিচালক।
জয় মুখার্জি শশধর মুখোপাধ্যায় এবং সতী দেবীর পুত্র ছিলেন। তার বাবা একজন সফল নির্মাতা এবং ফিল্মালয় স্টুডিওর সহ-প্রতিষ্ঠাতা ছিলেন। তার কাকারা ছিলেন পরিচালক সুবোধ মুখোপাধ্যায়, অশোক কুমার, অনুপ কুমার এবং কিশোর কুমার। জয় মুখার্জি দেরাদুনের কর্নেল ব্রাউন ক্যামব্রিজ স্কুল এবং সেন্ট জেভিয়ার কলেজে পড়াশোনা করেছিলেন। তাঁর স্ত্রীর নাম নীলম এবং তাঁদের দুটি পুত্র মনজয় (টয় নামেও পরিচিত) ও সুজয় (বয় নামেও পরিচিত) এবং একটি মেয়ে সিমরন।
জয় আর. কে. নায়ার পরিচালিত "লাভ ইন সিমলা" ছবিতে সাধনার বিপরীতে আত্মপ্রকাশ করেছিলেন। তারপরে তিনি আশা পারেখের সাথে "ফির ওহি দিল লায়া হুঁ" "লাভ ইন টোকিও" "জিদ্দি" ইত্যাদি নানা চলচ্চিত্রে মুখ্য চরিত্রে অভিনয় করেন। তাঁর কয়েকটি ছবি যেমন "দূর কি আওয়াজ", "আও প্যার করেঁ" এবং "শাগির্দ" (সায়রা বানুর বিপরীতে), "এক মুসাফির এক হাসিনা" সাধনার বিপরীতে, "ইশারা" বৈজয়ন্তীমালার বিপরীতে এবং" জি চাহতা হ্যায় " রাজশ্রীর বিপরীতে বিস্ময়কর সাফল্য লাভ করে ছিল। তার বেশিরভাগ সিনেমাতেই গানগুলি অত্যন্ত জনপ্রিয় হয়েছিল। ১৯৬০ এর দশকের শেষের দিকে, অভিনয়ের জন্য পছন্দসই চরিত্র কমতে শুরু হয়েছিল, তাই তিনি পরিচালনা এবং প্রযোজনা শুরু করেছিলেন।
তিনি " হামসায়া " প্রযোজনা ও পরিচালনা করেছিলেন যদিও এই চলচ্চিত্রটি ভাল ব্যবসা করতে পারেনি। শেষের দিকে ভাই দেব মুখোপাধ্যায় এবং ভাবী শ্যালিকা তনুজাকে নিয়ে নিজেদের প্রযোজনায় "এক বার মুসকুরা দো" (১৯৭২) সাফল্য লাভ করা সত্ত্বেও জয় রূপালী পর্দা থেকে ধীরে ধীরে সরে যান। পরে, ১৯৭৭ সালে, তিনি "ছৈলা বাবু" ছবিটি পরিচালনা করেছিলেন রাজেশ খান্না কে মুখ্য চরিত্রে নিয়ে, এটি বক্স অফিসে বড় সাফল্য লাভ করেছিল। " লাভ ইন বোম্বাই " প্রযোজনার সময় তাঁর যে ঋণ হয়েছিল, এই সিনেমার সাফল্য তার সেই সমস্যা সমাধান করে দেয়। পরে ১৯৮৫ সালে, রাজেশ খান্না তাঁকে " ইনসাফ ম্যায় করুঙ্গা " ছবিতে খলনায়ক হিসাবে সুযোগ দিয়েছিলেন, যা অভিনেতা জয় মুখার্জীর শেষ সফল ছবি ছিল।
"লাভ ইন বোম্বে " ছবি বানিয়ে প্রযোজক হিসেবে জয় মুখার্জীকে গভীর আর্থিক আর্থিক সমস্যায় পড়তে হয়েছিল, তবে প্রয়াত পরিচালক-অভিনেতার স্ত্রী নীলম, ৪০ বছর পরে চলচ্চিত্রটি প্রকাশ করে বলেন, যে সবকিছু হারানো সত্ত্বেও, চলচ্চিত্রটি তার মনের খুব কাছে ছিল। "এই ছবিটি ছিল আমার স্বামীর ওয়াটারলু। এই ছবি করে তাঁর যা ছিল সব শেষ হয়ে গিয়েছিল। তাঁর নিজের অর্থ, প্রধান সম্পত্তিগুলি সব চলে গিয়েছিল। তাঁর বিরুদ্ধে ৩৭ টি ঋণের মামলা ছিল। তবে তিনি সমস্ত কিছু শোধ করলেন এবং নতুন করে শুরু করে ছিলেন। এই চলচ্চিত্রটি তাঁকে এতটা সমস্যায় ফেললেও এটি তাঁর খুব প্রিয় ছিল," শ্রীমতি মুখোপাধ্যায় বলেছিলেন। ১৯৭৩ সালে মুক্তিপ্রাপ্ত ছবিটি "লাভ ইন" সিরিজের তৃতীয় অংশ ছিল। এটি শুরু হয়েছিল ১৯৬০ সালের দূর্দান্তভাবে সফল ছবি " লাভ ইন সিমলা " দিয়ে, যেটি দিয়ে জয় চলচ্চিত্র দুনিয়ায় আত্মপ্রকাশ করেছিলেন। এর পরেরটি ছিল ১৯৬৬ সালে মুক্তিপ্রাপ্ত সুবর্ণ জয়ন্তীর হিট ছবি "লাভ ইন টোকিও"। ১৯৭৭ সালে তাঁর একমাত্র সফল পরিচালিত ছবি " ছৈলা বাবু " ভাল চলায় তার অর্থ সমস্যার সমাধান হয়ে যায়।
জয় মুখোপাধ্যায় ২০১২ সালের ৯ মার্চ মুম্বাইয়ের লীলাবতী হাসপাতালে মারা যান, তার আগে তাঁকে সেখানে কৃত্রিম শ্বাস প্রশ্বাস (ভেন্টিলেটর) ব্যবস্থার মধ্যে রাখতে হয়েছিল। তাঁর দীর্ঘদিনের অসুস্থতা ছিল।